
Rahvusvahelises assotsiatsioonis “Walled Towns Friendship Circle” liikmelisuse lõpetamine
1. ASJAOLUD JA MENETLUSE KÄIK
Narva Linnavolikogu 17.01.2008 otsusega nr 19 kinnitati Narva linna rahvusvahelise assotsiatsiooni „Walled Towns Friendship Circle“ liikmeks astumine, liikmemaksu vastavalt assotsiatsiooni kehtestatud liikmemaksu määradele tasumine ja määratati Narva linna esindajaks assotsiatsioonis «Walled Towns Friendship Circle» Narva Linna Arenduse ja Ökonoomika Ameti direktor Georgi Ignatov.
Assotsiatsiooni eesmärk on kontaktide loomine ja koostöö korraldamine assotsiatsiooni liikmetega, kogemuste vahetus, turismi arendamine ning osalemine ühistegevustes, üritustes ja projektides, mis on suunatud ajaloolise pärandi säilitamisele linnades, kus on olemas kindluste ehitised ja ajaloolised müürid. Osaledes assotsiatsioonis sai Narva linn kogemusi keskaegsete kindlustuste restaureerimise põhimõtete ja metoodide alal. Omandatud teoreetilised kogemused olid praktiliselt kasutatud alumise promenaadi bastionide kindlustuse ning Viktoria bastioni restaureerimise projektide käigus.  

Kahjuks ei vasta viimasel ajal assotsiaatsiooni poliitika seatud eesmärkidele, on lahkarvamusi liikmete vahel. «Walled Towns Friendship Circle» ühisprojekte on vähe ja nad on mõeldud peamiselt väikelinnadele, kus elab vähem kui 20 000 elanikku. Narva linnal ei olnud mingit võimalust osaleda assotsiatsiooni ühisprojektides. 
Kujunenud olukorras Narva linnal ei ole mõistlik liikmena assotsiatsioonis jätkata ja seoses sellega on otstarbekas liikmelisus „Walled Towns Friendship Circle assotsiatsioonis“ lõpetada. 

2. ÕIGUSLIKUD ALUSED 
2.1 Rahvusvaheline assotsiatsioon „Walled Towns Friendship Circle“ on üleriigiline kohaliku omavalitsuse üksuste liit kohaliku omavalitsuse üksuste liitude seaduse § 3 mõttes. Kohaliku omavalitsuse üksuste liidu seaduse § 3 lg 2 kohaselt on üleriigilise liidu eesmärgiks kohaliku omavalitsuse üksuste ühistegevuse kaudu kohaliku omavalitsuse üldisele arengule kaasaaitamine, oma liikmete esindamine ja nende ühiste huvide kaitsmine, samuti liikmete koostöö edendamine ja liikmetele seadusega ettenähtud ülesannete paremaks täitmiseks võimaluste loomine.  
2.2 Kohaliku omavalitsuse korralduse seaduse § 22 lg 1  p 25 kohaselt on linnavolikogu ainupäedevuses valla või linna osalemise otsustamine äriühingus, sihtasutuses, mittetulundusühingus ning nendes osalemise lõpetamise otsustamine. 
3. OTSUS
3.1 Narva linnal lõpetada liikmelisus rahvusvahelises assotsiatsioonis „Walled Towns Friendship Circle“.

4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras. 
Aleksandr Jefimov

